NORAKSTS

|  |  |
| --- | --- |
| 28.08.2025. | Nr.11/12 |

**dzīvokļa īpašuma mātera ielā 64-4, jelgavā**

**atsavināšanas uzsākšana un izsoles noteikumu apstiprināšana**

**Atklāti balsojot: PAR – 15** (M.Daģis, U.Dūmiņš, M.Buškevics, M.Galkins, I.Konutis, V.Kudrjavceva, G.Kurlovičs, A.Pagors, A.Rāviņš, A.Rublis, R.Šlegelmilhs, M.Štāls, V.Švāns, K.Vaivods, R.Vectirāne), **PRET – nav**, **ATTURAS – nav**,

Dzīvokļa īpašums ar kadastra numuru 09009010446 Mātera ielā 64-4, Jelgavā (turpmāk – Dzīvokļa īpašums), kas sastāv no dzīvokļa Nr. 4 (telpu grupas kadastra apzīmējums 09000010106001013, viena istaba, krāsns apkure, kopējā platība 17,8 m2) un tam piekrītošajām kopīpašuma 178/3121 domājamām daļām no būvēm (kadastra apzīmējums 09000010106001, 09000010106002, 09000010106003, 09000010106006, 09000010106008) un zemes (kadastra apzīmējums 09000010106), ir ierakstīts Zemgales rajona tiesas Jelgavas pilsētas zemesgrāmatas nodalījumā Nr. 4184-4 uz Jelgavas valstspilsētas pašvaldības vārda.

Likuma “Par palīdzību dzīvokļa jautājumu risināšanā” 16. panta pirmā daļa nosaka, ka dzīvojamai telpai, kas tiek izīrēta šajā likumā noteiktajā kārtībā, jābūt dzīvošanai derīgai.

Dzīvokļa īpašums nav izīrēts, jo tas nav derīgs dzīvošanai, tajā nepieciešams veikt remontdarbus, kā arī veikt finansiālus ieguldījumus dzīvojamās mājas Mātera ielā 64, Jelgavā remontam.

Jelgavas valstspilsētas pašvaldības Dzīvokļu komisija 2025. gada 21. janvārī pieņēma lēmumu Nr. 1/11.2. “Pašvaldības dzīvojamās telpas Mātera ielā 64-4, Jelgavā nodošana atsavināšanai”, ar kuru nolēma ierosināt Dzīvokļa īpašumu nodot atsavināšanai.

Saskaņā ar Publiskas personas mantas atsavināšanas likuma (turpmāk - Atsavināšanas likums) 8. panta nosacījumiem, atsavināšanai paredzētā nekustamā īpašuma novērtēšanu organizē un mantas nosacīto cenu apstiprina pašvaldības institūcija, novērtēšanai pieaicinot sertificētu vērtētāju.

Nekustamā īpašuma vērtētājs Iso Naziras individuālais uzņēmums “NA MA” (Latvijas īpašumu vērtētāju asociācijas īpašumu vērtētāja profesionālās kvalifikācijas sertifikāts nekustamā īpašuma vērtēšanai Nr.125) novērtēja Dzīvokļa īpašumu un noteica tā vērtību 3800,00 *euro* (trīs tūkstoši astoņi simti *euro*, 00 centi), t.sk. zemes domājamo daļu vērtību 1600,00 *euro* (viens tūkstotis seši simti *euro*, 00 centi).

Nekustamā īpašuma Valsts kadastra informācijas sistēmā Dzīvokļa īpašuma universālā kadastrālā vērtība ir noteikta 5608,00 *euro* (pieci tūkstoši seši simti astoņi *euro*, 00 centi), t.sk. zemes domājamo daļu universālā kadastrālā vērtība 1551,64 *euro* (viens tūkstotis pieci simti piecdesmit viens *euro*, 64 centi).

Atsavināšanas likuma 3. panta pirmās daļas 1. punktā noteikts, ka pašvaldības nekustamo īpašumu var atsavināt, pārdodot to izsolē, savukārt, šā likuma 15. pantā noteikts, ka izsole var būt mutiska ar augšupejošu soli.

Atsavināšanas likuma 36. panta trešā daļa nosaka, ka pārdodot publiskas personas nekustamo īpašumu uz nomaksu, nomaksas termiņš nedrīkst būt lielāks par pieciem gadiem. Par atlikto maksājumu pircējs maksā sešus procentus gadā no vēl nesamaksātās pirkuma maksas daļas un par pirkuma līgumā noteikto maksājumu termiņu kavējumiem - nokavējuma procentus 0,1 procenta apmērā no kavētās maksājuma summas par katru kavējuma dienu.

Jelgavas valstspilsētas pašvaldības īpašuma atsavināšanas komisija 2025. gada 18. jūlijā noteica Dzīvokļa īpašuma nosacīto cenu 5600,00 *euro* (pieci tūkstoši seši simti *euro*, 00 centi), izsoles soli 100,00 *euro* (viens simts *euro*, 00 centi), nodrošinājumu 560,00 *euro* (pieci simti sešdesmit *euro*, 00 centi), reģistrācijas maksu 50,00 *euro* (piecdesmit *euro*, 00 centi), izpirkuma termiņu – 5 gadus.

Saskaņā ar Pašvaldību likuma 10. panta pirmās daļas 16. punktu, likuma “Par palīdzību dzīvokļa jautājumu risināšanā” 16. panta pirmo daļu, Atsavināšanas likuma 3. panta pirmās daļas 1. punktu, 8. pantu, 15. pantu, 36. panta trešo daļu, Jelgavas valstspilsētas pašvaldības Dzīvokļu komisijas 2025. gada 21. janvāra lēmumu Nr. 1/11.2. “Pašvaldības dzīvojamās telpas Mātera ielā 64-4, Jelgavā nodošana atsavināšanai” un Jelgavas valstspilsētas pašvaldības īpašuma atsavināšanas komisijas 2025. gada 18. jūlija lēmumu Nr. 7/3 “Dzīvokļa īpašuma Mātera ielā 64-4, Jelgavā atsavināšana”,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Atsavināt Jelgavas valstspilsētas pašvaldībai piederošo dzīvokļa īpašumu ar kadastra numuru 09009010446 Mātera ielā 64-4, Jelgavā, kas sastāv no dzīvokļa Nr. 4 (telpu grupas kadastra apzīmējums 09000010106001013, viena istaba, krāsns apkure, kopējā platība 17,8 m2) un tam piekrītošajām kopīpašuma 178/3121 domājamām daļām no būvēm (kadastra apzīmējums 09000010106001, 09000010106002, 09000010106003, 09000010106006, 09000010106008) un zemes (kadastra apzīmējums 09000010106), pārdodot to mutiskā izsolē ar augšupejošu soli.
2. Noteikt dzīvokļa īpašuma Mātera ielā 64-4, Jelgavā, pārdošanas nosacīto cenu (izsoles sākumcenu) 5600,00 *euro* (pieci tūkstoši seši simti *euro*, 00 centi), izsoles soli 100,00 *euro* (viens simts *euro*, 00 centi), nodrošinājumu 560,00 *euro* (pieci simti sešdesmit *euro*, 00 centi), reģistrācijas maksu 50,00*euro* (piecdesmit *euro*, 00 centi), nomaksas termiņu – 5 gadus.
3. Apstiprināt dzīvokļa īpašuma Mātera ielā 64-4, Jelgavā izsoles noteikumus (pielikumā).
4. Jelgavas valstspilsētas pašvaldības Izsoles komisijai rīkot dzīvokļa īpašuma Mātera ielā 64-4, Jelgavā izsoli normatīvajos aktos noteiktajā kārtībā.

Domes priekšsēdētājs *(paraksts)* M.Daģis

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Domes priekšsēdētāja sekretāre  Ž.Memena

2025. gada 28. augustā